་འགྲེལ་སྐལ་བཟང་མིག་འབྱེད་ཀྱི་
གསེར་ཐུར་ཞེས་བྱ་བ་བཞུགས་སོ། །
ངག་དབང་བསོད་ནམས་རྒྱལ་མཚན།
ཨོཾ་སྭསྟིསིཏྟཾ། །མགོན་པོ་གང་གི་ཐུགས་ནི་གདོད་ནས་འཇམ་པའི་རྡོ་རྗེའི་ངོ་བོར་
བྱང་ཆུབ་ཀྱང༌། །ཐ་མལ་སྣང་ངོར་སྐྱེ་སྲིད་ཀུན་ཏུ་ལེགས་པར་སྦྱངས་པའི་པཎྜི་ཏར་གྱུར་
པས། །ས་སྐྱའི་འཇམ་མགོན་བླ་མར་གྲགས་པའི་དབྱངས་ཀྱིས་མཁས་པ་ཀུན་གྱི་སྙེམས་
འཕྲོགས་པ། །ཕྱོགས་ལས་རྣམ་རྒྱལ་ཀུན་དགའ་རྒྱལ་མཚན་དཔལ་ལྡན་བཟང་པོའི་
ཞབས་རྡུལ་སྤྱི་བོར་མཆོད། །གང་དེའི་བཞེད་གཞུང་ཐུབ་བསྟན་མ་སྨད་ཆ་ཤས་ཡོངས་
རྫོགས་ནམ་མཁའི་ནོར་བུ་ནི། །མ་རྟོགས་ལོག་རྟོག་ངན་གཡོའི་འཁྱོགས་བཤད་སྟུགས་
པོའི་སྤྲིན་གྱིས་སྒྲིབ་ཚེ་ལུང་བཟང་དང༌། །རིག་པའི་རླུང་ཆེན་གྱིས་བསལ་འཁྲུལ་མེད་ལྟ་
གྲུབ་སྙིང་པོའི་དཀྱིལ་འཁོར་འདི་ན་ཞེས། །འགྲོ་ལ་སྣང་མཛད་ཤིང་རྟ་ཆེན་པོ་ཀུན་མཁྱེན་
209

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
བླ་མ་བརྒྱུད་པར་བཅས་རྣམས་རྒྱལ། །འདི་ན་རང་ཉིད་གསུང་རབ་དོན་དཔྱོད་བློ་རྩལ་
རིམ་གྱིས་རྫོགས་དང་སྐལ་མཉམ་གྱི། །དོན་གཉེར་གཞན་དག་འཇུག་པ་བདེ་ཕྱིར་འབད་
རྩོལ་གྱིས་བསྡེབས་སྡོམ་གསུམ་ཉམས་ལེན་གཞུང༌། །སླར་ཡང་འགྲེལ་ལ་ཚིག་སྦྱོར་རྒྱས་
པ་འབྲི་དང་འཛིན་པར་ཡི་གེའི་ཚོགས་ཆེན་པོས། །འཇིགས་ཕྱིར་མདོ་རུ་བསྡུས་པ་སྐལ་
བཟང་མིག་འབྱེད་གསེར་གྱི་ཐུར་མ་རྣོན་པོར་བསྐྲུན། །
ཆེན་པོ་འཇམ་མགོན་བླ་མ་ས་སྐྱ་པཎྜི་ཏ་ཆེན་པོའི་ཞལ་སྔ་ནས་ཆོས་དང་ཆོས་མ་ཡིན་པ་
ཞེས་མཆོད་བརྗོད་དང་དམ་བཅའི་ཚིག་གིས་སྔོན་བསུས་ཏེ། འདིར་བདག་ཉིད་
རྣམ་པར་འབྱེད་པའི་བསྟན་བཅོས་ཆེན་པོ་སྡོམ་གསུམ་གྱི་རབ་ཏུ་དབྱེ་བ་ཞེས་བྱ་བ་མཛད་
པ་དངོས་བསྟན་བཀའ་ཕྱག་སོགས་གཞན་ལུགས་ཀྱི་འཁྲུལ་པ་དགག་པའི་ཤུགས་ལས་
ཀའ་ཕྱག་སགས་གཞན་ལུགས་ཀྱི་འཁྲུལ་པ་དགག་པའཤུག་
རང་ལུགས་མ་འཁྲུལ་པའི་ཉམས་ལེན་རྟོགས་དགོས་པ་ཉིད། ཚུལ་བཞིན་དུ་འགྲེལ་པ་ལ་
གཞན་ལ་རག་མ་ལས་པའི་སྤོབས་པ་བརྙེས་པ་རིག་པའི་དབང་ཕྱུག་གོ་རམ་ཆེན་པོའི་སྤྱི་
དོན་སོགས་ལ་བརྟེན་ནས་བཤད་པ་སྟེ། ཤུགས་བསྟན་བསམ་དཔྱོད་ཀྱི་ངལ་བ་ལ་མ་ལྟོས་
པ་བདེ་བླག་ཏུ་རྟོགས་ནུས་པ་ཡོངས་རྫོགས་བསྟན་པའི་ཉམས་ལེན་སྡོམ་པ་གསུམ་གཏན་
ལ་འབེབ་པ་འཇམ་དབྱངས་བླ་མའི་དགོངས་རྒྱན་ཞེས་བྱ་བ་འདི་གང་བཤད་པར་བྱ་བའི་
ཆོས་སོ། །
དེ་ལྟ་བུའི་བསྟན་བཅོས་འདི་ཉིད་དོན་རྣམ་པ་གསུམ་གྱིས་བསྡུས་པར་ཤེས་པར་བྱ་སྟེ།
གང་ཞེ་ན་རྩོམ་པ་ལ་འཇུག་པ་ཀླད་ཀྱི་དོན། རྩོམ་པར་བྱ་བ་གཞུང་གི་དོན། རྩོམ་པ་མཐར་
ཕྱིན་པ་མཇུག་གི་དོན་ནོ། །དང་པོ་ལ་གཉིས་ཏེ། མཆོད་པར་བརྗོད་པ་དང༌། རྩོམ་པར་
དམ་བཅའ་བའོ། །དེའི་དང་པོ་ལ་ལྔ་སྟེ། རང་ཉིད་ཀྱི་རྩ་བའི་བླ་མ་ལ་སྡོམ་གསུམ་རིམ་
210

སྡོམ་གསུམ་འཇམ་དབྱངས་བླ་མའི་དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར།
ཅན་དུ་སྩལ་བའི་བཀའ་དྲིན་རྗེས་སུ་དྲན་པའི་སྒོ་ནས་དང༌། བསྟན་པ་འདི་ཉིད་ཀྱི་སྟོན་པ་
ཤཱཀྱའི་རྒྱལ་པོ་ལ་ངེས་པ་དང་དྲང་བའི་བྱང་ཆུབ་བརྙེས་བསྟན་གྱི་སྒོ་ནས་དང་། ལྷག་པའི་
ལྷ་རྗེ་བཙུན་བརྟན་པའི་འཁོར་ལོ་ལ་མཚན་གྱི་གཙོ་བོ་བཞི་དོན་དང་སྤེལ་བའི་སྒོ་ནས་དང་།
འཕགས་བོད་ཀྱི་སྡོམ་གསུམ་བརྒྱུད་པའི་ཕྲེང་བ་ལ་སྤྱིའི་རྣམ་ཐར་རྗེས་སུ་དྲན་པའི་སྒོ་ནས་
དང༌། ཆོས་ཀྱི་རྒྱལ་པོ་འཇམ་མགོན་བླ་མ་ས་སྐྱ་པཎྜི་ཏ་ཆེན་པོ། རྒྱལ་ཚབ་གོ་རམ་སབསྟན་
པའི་ཉི་མར་བཅས་ལ་སོ་སོའི་ཕྲིན་ལས་ཀྱི་ཁྱད་པར་རྗེས་སུ་དྲན་པའི་སྒོ་ནས་མཆོད་པར་
བརྗོད་པའོ། །དེ་དག་ཀྱང་སྲིད་ལས་ངེས་པར་འབྱུང་བའི་སོགས་ཚིགས་བཅད་ལྔས་
བསྟན་ཏོ། །
ད་ནི་དེ་དག་གི་དོན་འགྲེལ་པ་ལ། དབྱིག་གཉེན་གྱི་རྣམ་བཤད་རིགས་པར། །མདོ་
དོན་སྨྲ་བ་རྣམས་ཀྱིས་ནི། །དགོས་པ་བསྡུས་པའི་དོན་བཅས་དང༌། །ཚིག་དོན་བཅས་དང་
མཚམས་སྦྱར་བཅས། །བརྒལ་ལན་བཅས་ཏེ་བསྙད་པར་བྱ། ཞེས་མདོའི་དོན་བསྟན་
བཅོས་ཀྱིས་འཆད་པའི་མན་ངག་ལྔར་གསུངས་པའི་དང་པོ་བཞི་ནི་གཞུང་འདིའི་དབུ་
ཞབས་ཀུན་ཏུ་དོན་ཐོབ་ཀྱིས་ལེགས་པར་འཇུག་ལ། བརྒལ་ལན་གྱི་སྒོ་ནས་བསྙད་པ་
གཞུང་གིས་དངོས་སུ་མ་ཟིན་ཀྱང་སྐབས་སུ་བབ་ཚེ་རིག་པ་དང་མི་འགལ་བར་རྣམ་པར་
སྤྲོས་པས་ཆོག་གོ། གཞན་ཡང་བདག་ཉིད་ཆེན་པོས། གཞུང་ལུགས་གང་དང་གང་འཆད་
པ། །བྱེད་པའི་ཚིག་ནི་རབ་སྦྱར་ཏེ། །ཚིག་དོན་ལེགས་པར་སྦྲེལ་ནས་ནི། །འཆད་པ་བརྡ་
སྤྲོད་བྱེད་པའི་ལུགས། །ཞེས་གསུངས་པ་ལྟར། བྱེད་པའི་ཚིག་དྲུག་ལ་སོགས་པ་དང་སྦྱར་ཏེ།
ཚིག་དོན་ལེགས་པར་སྦྲེལ་ནས་འཆད་པ་སྒྲ་པའི་ལུགས་ཏེ་འཕགས་ཡུལ་དུ་གྲགས་ཆེ་ལ།
འདིར་བོད་ལ་ཉེ་བར་མཁོ་བའི་བཤད་ཐབས། ལས་དང་བྱེད་པོ་བྱ་བ་ཡི། །ཚིག་དོན་སྦྲེལ་
211

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
ལ་ངག་དོན་བླང༌། །ཞེས་དཔེར་བརྗོད་དང་བཅས་ཏེ་གསུངས་པ་ལྟར་གྱི་ངོས་འཛིན་མཆོད་
བརྗོད་ལ་སྦྱར་ན། ལས་ནི་རྩ་བའི་བླ་མ་སོགས་ཏེ་རྣམ་དབྱེ་གཉིས་པ་འཇུག་པའི་ཡུལ། བྱེད་
པ་པོ་ནི་བསྟན་བཅོས་རྩོམ་པ་པོ། བྱ་བ་ནི་མཆོད་བརྗོད་དངོས་ཏེ། མཆོད་བསྟོད་འདུད་
སོགས་ཀྱི་མཐའ་ཅན་ནོ། །ཇི་ལྟར་འཆད་པའི་ཚུལ་ནི། ཁྱད་པར་གྱི་གཞི་བསྡུས་ལ་ངག་
དོན་བླང་། ཁྱད་པར་གྱི་ཆོས་བཤད་དེ་ཚིག་དོན་རྣམ་པར་དབྱེ་བར་བྱའོ། ། ཞེས་གསུངས་
པ་ནི། མཆོད་པར་བརྗོད་ཅེས་བཤད་གཞིར་བཀོད་པ་དེ་ནི། སེང་གེའི་ལྟ་སྟངས་ཀྱིས་ཁྱད་
པར་གྱི་གཞི་བླང་བ། ཡུལ་གང་ལ་གང་ཟག་གང་གིས་ཚུལ་ཇི་ལྟར་མཆོད་པར་བརྗོད་ཅེས་
པ་གསུམ་ནི་སྦལ་པའི་འཕར་བས་སྐབས་དོན་སོ་སོར་དབྱེ་བ། ཚིག་དོན་མ་ལུས་པ་བཤད་
པ་ནི་རུས་སྦལ་གྱི་འགྲོས་ཀྱིས་གཞུང་དོན་འཇེབས་པར་བཤད་ཅེས་གྲགས་པ་དེ་ཡིན་ནོ། །
ས་སྒྲོལ་ག་འགྲེས་ཀྱིས་གཞུང་དན་འཇབས་པར་བཤད་
ད་ནི་དེ་ཐམས་ཅད་དང་མི་འགལ་བར་དགོས་པའི་དོན། བསྡུས་པའི་དོན། ཚིག་གི་
དོན་གསུམ་གསུམ་གྱིས་ཅུང་ཟད་བཤད་ན། དང་པོ་ནི། བདག་ཉིད་ཆེན་པོས། བསྟན་
བཅོས་བྱེད་པ་དམ་པ་ཡིས། །སྟོན་པ་ལ་ནི་མཆོད་བརྗོད་བྱ། །བསྟན་པ་སྤེལ་ཕྱིར་དག་པ་ཡི།
འདི་ལ་འཐད་པ་བཟང་པོ་མཐོང་། །ཞེས་བསྟན་པ་རྣམ་དག་གི་རྒྱུན་སྤེལ་བ་ལ་གང་ལས་
བརྒྱུད་པའི་སྟོན་པ་ངོས་འཛིན་དགོས་པ་དེ་ཡང་མཆོད་བརྗོད་ཀྱིས་རྟོགས་ནུས་ཤིང༌། རྩོམ་
པ་པོ་རང་དང༌། ཉན་བཤད་བྱེད་པ་གཞན་གྱི་རྒྱུད་ལ་བསོད་ནམས་འཕེལ་བ་དང་། རྩོམ་
པ་མཐར་ཕྱིན་པར་འགྱུར་བའི་དགོས་པ་ཡོད་དོ། །དགོས་པ་དེ་ལྟ་བུ་དང་ལྡན་པའི་མཆོད་
བརྗོད་དེ་ཡང་སྦྱོར་ཚུལ་གཅིག་ཁོ་ནར་ངེས་སམ་ཞེ་ན་མ་ངེས་ཏེ། མཆོད་བསྟོད་འདུད་པའི་
བདག་ཉིད་ཅན། །ཤིས་པར་བརྗོད་སོགས་མི་འགལ་ཏེ། །ཐམས་ཅད་དུ་ཡང་སྟོན་པ་ཡི། །
ཆེ་བ་འབའ་ཞིག་སྟོན་ཕྱིར་རོ། །ཞེས་ཡུལ་གྱི་ཡོན་ཏན་བརྗོད་པ་གཞིར་བྱས་པ་མཆོད་པའི་
212

སྡོམ་གསུམ་འཇམ་དབྱངས་བླ་མའི་དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར།
མཐའ་ཅན་དང༌། དེ་བཞིན་དུ་བསྟོད་པ་དང་ཕྱག་འཚལ་བ་དང་ཤིས་པར་བརྗོད་པའི་
མཐའ་ཅན་རྣམས་སུ་ཡོད་པ་ལས་འདིར་ཅི་ལྟར་མཛེས་པ་རེ་སྦྱར་བའོ། །གཉིས་པ་བསྡུས་
པའི་དོན་ནི། ཤློ་ཀ་དང་པོའི་དབང་དུ་བྱས་ན། ཡུལ་གང་ལ་མཆོད་པར་བརྗོད་ན་རང་གི་
རྩ་བའི་བླ་མ་དམ་པ་ལའོ། །གང་ཟག་གང་གིས་ན་རྩོམ་པ་པོས་སོ། །ཚུལ་ཇི་ལྟར་ན་སྡོམ་
གསུམ་རིམ་ཅན་དུ་སྩལ་བའི་བཀའ་དྲིན་རྗེས་སུ་དྲན་པའི་སྒོ་ནས་སོ། །འདི་དག་འོག་མ་
རྣམས་ལའང་རིག་བསྒྲེ་ཞིང་བསྙད་པར་བྱའོ།
གསུམ་པ་ཚིག་གི་དོན་ནི་ཚིགས་བཅད་དང་པོ་ཅུང་ཟད་བཤད་ན། སྲིད་ལས་ངེས་
པར་འབྱུང་བའི་ཚུལ་ཁྲིམས་ཏེ་སོ་སོར་ཐར་པའི་སྡོམ་པ་དང༌། དེའི་དམན་སེམས་ཀྱི་ཆ་
རྒྱལ་སྲས་མཆོག་གི་བློར་བསྒྱུར་བ་སྨོན་འཇུག་ཆོ་གས་འབོགས་པ་སེམས་བསྐྱེད་ཀྱི་སྡོམ་
པ་དང་། སྣང་བའི་ཆོས་ཀུན་ལྷ་དང་ཡེ་ཤེས་ཀྱི་ངོ་བོར་སྡོམ་པ་དབང་བཞིས་བསྐྱེད་པ་
བསྐྱེད་རྫོགས་ཀྱི་སྡོམ་པ་སྟེ། སྡོམ་གསུམ་ཅིག་ཆར་དང་རིམ་ཅན་པ་གཉིས་ལས། འདིར་
ཕྱི་མའི་དབང་དུ་བྱས་ནས་གོ་རིམ་བཞིན་བདག་རྒྱུད་ལ་ཕོག་མཛད། དྲིན་ཆེན་གྱི་བླ་མ་
མཆོག་དེ་ཉིད། རྣམ་ཐར་འདི་ཉིད་ལས་ལྡོག་ཕྱོགས་སུ་གྱུར་པའི་བདུད་ཀྱི་དཔུང་ལས་
རྒྱལ་བར་གྱུར་ཅིག་ཅེས་ཤིས་བརྗོད་ཀྱི་མཐའ་ཅན་ནོ། །དོན་འདིས་དཀྱུས་ཀྱི་བརྗོད་བྱ་
བསྡུས་པ་ཡིན་པས་འཆད་འགྱུར་གྱི་དབང་གིས་ཞིབ་པར་མ་སྤྲོས་སོ། །ཚིགས་བཅད་
གཉིས་པའི་དོན་ཡང་། ཉན་ཐོས་པ་སྤྱིར་ལོངས་སྐུ་ཁས་མི་ལེན་ཞིང་སྟོན་པ་འདི་ཉིད་ཀྱང་
རྒྱལ་བུ་དོན་གྲུབ་ཀྱི་རྟེན་ཁོ་ན་ལ་བྱང་ཆུབ་བརྙེས་པ་འདོད་ནའང་། ངེས་པའི་དོན་དུ་
བསྐལ་པ་དཔག་ཏུ་མེད་པའི་སྔོན་རོལ་དུ་མངོན་པར་རྫོགས་པར་སངས་རྒྱས་ཟིན་པ་ཡིན་ཏེ།
ཡབ་སྲས་མཇལ་བའི་མདོར། སྔོན་འདས་པའི་དུས་བསྐལ་པ་དཔག་ཏུ་མེད་པའི་གོང་རོལ་
213

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
ཆལ་བ་ཉིད།
དུ་འཇིག་རྟེན་གྱི་ཁམས་གངྒཱའི་ཀླུང་གི་བྱེ་མ་སྙེད་ཀྱི་ཞིང་གཅིག་ཏུ་གྱུར་པ་ཏེ། དེ་བཞིན་
གཤེགས་པ་དབང་པོའི་ཏོག་ཅེས་བྱ་བར་སངས་རྒྱས་ནས་ཞེས་སོགས་དང༌། །བྱེ་བ་ཕྲག་
བརྒྱར་རྒྱལ་བ་ཉིད། །སངས་རྒྱས་ཉིད་དུ་བསྟན་གྱུར་ཀྱང༌། །ད་དུང་ཡང་ནི་འདྲེན་པ་ཁྱོད། །
སངས་རྒྱས་མང་པོ་སྟོན་པར་མཛད། །ཅེས་སོགས་སྤྲུལ་སྐུའི་དབང་དུ་མཛད་ནས་གསུངས་
པ་དང༌། ཁྱད་པར་དུ་རྒྱན་སྟུག་པོ་བཀོད་པ་དང་། རྡོ་རྗེ་སྙིང་པོ་རྒྱན་གྱི་རྒྱུད་སོགས་མདོ་
དེ་ཙམ་
རྒྱུད་བསྟན་བཅོས་མང་པོར་ཐོག་མར་འོག་མིན་དུ་ལོངས་སྐུར་སངས་རྒྱས་ནས།
གྱིས་སྤྲུལ་སྐུའི་ཞིང་ཁམས་རབ་འབྱམས་རྣམས་སུ་དགའ་ལྡན་དུ་གནས་པ་དང༌། འཕོ་བ་
དང་འཛམ་བུའི་གླིང་དུ་མཛད་པ་བཅུ་གཉིས་ཀྱི་ཚུལ་གྱིས་འཚང་རྒྱ་བར་སྟོན་པ་སོགས་
ལྷུན་གྲུབ་རྒྱུན་མི་འཆད་པར་སྣང་བར་གསུངས་པའི་དོན་སློབ་དཔོན་ངག་དབང་གྲགས་
པས། །དཔལ་ལྡན་སྟུག་པོ་བཀོད་པ་ཉིད་དུ་དོན་དམ་ཐུགས་ཆུད་ཅིང༌། །དགའ་ལྡན་སྐྱེ་
བོའི་དོན་མཛད་ཕྱིར་ནི་དམ་པ་ཏོག་དཀར་གྱུར། །དེ་ནས་འདིར་ནི་འགྲོ་བའི་དོན་དུ་
ཤཱཀྱའི་ཏོག་གྱུར་གང་། །འཆི་བདག་ལས་རྒྱལ་སྒྱུ་མ་ཀུན་སྟོན་དེ་ནི་རྒྱལ་གྱུར་ཅིག །ཅེས་
གསུངས་པ་དང་སྦྱར་བ་སྟེ་ཕྱག་འཚལ་བའི་མཐའ་ཅན་ནོ། །ཚིགས་བཅད་གསུམ་པ་ནི།
སྐུ་གསུང་ཐུགས་ཕྲིན་ལས་ཀྱི་ཆེ་བ་སོ་སོ་ནས་སྨོས་པ་སྟེ། སྐུ་འཇམ་པ་མཐོང་ན་མི་མཐུན་
པ་མེད་པ་གདུལ་བྱའི་མིག་གི་དཔལ་དུ་གྱུར་པ། དུས་གསུམ་དུས་མེད་རྟོག་པའི་ཡེ་ཤེས་
རྒྱལ་བ་ཐམས་ཅད་བསྐྱེད་པའི་ཡབ་ཏུ་གྱུར་ཀྱང༌། བྱིས་པ་ལོ་བརྒྱད་དམ་བཅུ་དྲུག་ལོན་
པའི་ལང་ཚོ་ལྟར་སྣང་བས་སམ། བྱང་ཆུབ་སེམས་དཔའ་རྒན་རབས་སུ་གྲགས་པ་འཇིག་
རྟེན་དབང་ཕྱུག་དང་། ཕྱག་ན་རྡོ་རྗེ་སོགས་ཀྱི་བླ་མར་གྱུར་ཀྱང་། ཚངས་པ་སྤྱོད་པ་གཞོན་
ནུའི་ས་པའི་ཚུལ་འཛིན་པས་ན་འཇམ་དཔལ་གཞོན་ནུར་གྱུར་པ་དང༌། གསུང་འཇམ་པ་
214

སྡོམ་གསུམ་འཇམ་དབྱངས་བླ་མའི་དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར།
སྙན་ཅིང་འཇེབས་པ་ཐོས་པས་ཡིད་འཕྲོག་པ་ཚངས་པའི་དབྱངས་ལྟ་བུ་མངའ་བས་ན་
འཇམ་པའི་དབྱངས་དང་། ཐུགས་འཇམ་པ་མཚན་རྟོག་གི་སྤྲོས་པས་མ་རྩུབ་པ་གཉིས་སུ་
དབྱངས་དང་། ཐུགས་འཇམ་པ་མཚན་རྟག
མེད་པའི་ཡེ་ཤེས་རྡོ་རྗེའི་རང་བཞིན་ཅན་མངོན་དུ་མཛད་པས་ན་འཇམ་པའི་རྡོ་རྗེ་སྟེ་ལུང་
དང་སྦྱར་བའི་སྒྲ་བཤད་གཞན་དུ་རྟོགས་པར་བྱའོ། །མཚན་གྱི་ཟུར་འདི་དག་གིས་སྐུ་བཞི་
མཚོན་ཏེ། བདག་ཉིད་ཆེན་པོས་མཉྫུ་ཞེས་བྱ་བ་འཇམ་པའི་སྒྲས་རྟེན་སྤྲོས་བྲལ་ཆོས་ཀྱི་སྐུ་
སྤྱིར་བསྟན་པ་དང་། རྡོ་རྗེའི་སྒྲས་ཟག་མེད་པའི་བདེ་བ་དང་ལྡན་པ་ལོངས་སྤྱོད་རྫོགས་པ་དང་།
དཔལ་གྱི་སྒྲས་གཞན་དོན་ཕུན་སུམ་ཚོགས་པ་སྤྲུལ་པའི་སྐུ་དང་། དབྱངས་ཀྱི་སྒྲས་ཡེ་ཤེས་
ཀྱིས་བསྡུས་པའི་ངོ་བོ་ཉིད་ཀྱི་སྐུ་སྟེ་ཞེས་གསུངས་སོ། །ཕྲིན་ལས་སྤྱིར་བལ་འཇམ་པོས་
སྤྲལ་སྤུར་སྡུད་པ་ལྟར། སེམས་ཅན་འབད་མེད་དུ་རྗེས་སུ་འཛིན་པ་ལ་འཇོག་པ་ཡོད་མོད།
འདིར་ཁྱད་པར་དུ་བྱས་པ་ཤེས་རབ་ཀྱི་འཁོར་ལོས་མ་རིག་པའི་དྲྭ་བ་གཅོད་པའམ། དེའི་
འོད་ཀྱིས་རྨོངས་པའི་མུན་པ་སེལ་བས་ན་བརྟན་པའི་འཁོར་ལོ་ཞེས་སྨོས་ཏེ། གཞུང་ལས།
འཇམ་དཔལ་དང་ནི་གཉིས་མེད་གོ་འཕང་འཆང་ཞིང་ཡི་གེ་བཅས་ཉིད་ཡོངས་སུ་ཡིད་ལ་
འདོད་བྱེད་པ། །འདི་ནི་འཁོར་ལོ་གསལ་པོས་ཉེ་བར་སོང་ཞིང་ཉིན་དང་མཚན་མོ་བསམ་
གཏན་བྱེད་ལ་མངོན་སྦྱོར་བས། །དེ་ཡིས་སྔོན་མ་མཐོང་བའི་ངག་གི་རང་བཞིན་གྲངས་ཀྱི་
རིག་པའིཚོགས་ནི་མ་ལུས་དེ་ཡང་ནི། །ཇི་ལྟར་བདེ་བར་ཡིད་ནི་རབ་ཏུ་འཇུག་ཅིང་ནོར་
བའི་སྒྲོན་ལྟར་རབ་གསལ་མཐུག་པོའི་མུན་འཇོམས་པ། །ཞེས་སོགས་འབྱུང་བའི་དོན་ཅན་
གྱིས་བདག་ནམ་ཡང་མི་བཏང་བར་བློ་དང་སྤོབས་པ། གཟུངས་དང་ཏིང་ངེ་འཛིན་སྩོལ་
བའི་སྒོ་ནས་སྐྱོངས་ཤིག་ཅེས་ཤིས་བརྗོད་ཀྱི་མཐའ་ཅན་ནོ། །ཚིགས་བཅད་བཞི་པའི་དོན།
ཐེག་པ་འོག་མར་ཉོན་མོ